Is-Sena tal-Ġublew hija kkaraterizzata mill-ħafna pellegrinaġġi li jsiru; l-aktar lejn Ruma — il-Belt Eterna. Dawk li ma jkunux jistgħu jagħmlu din l-għamla ta' pellegrinaġġ, ikunu jistgħu jagħmlu dan lejn knejjes u santwarji oħra fid- djoċesi tagħhom, skond ix-xewqa ta' l-Isqof tal-post. Il- pellegrinaġġ huwa simbolu tal-mixja tagħna lejn Kristu li huwa l-ħajja eterna, u minkejja li huma karatteristika tas- Sena tal-Ġublew, dawn żgur ma jsirux biss f'dawn is-snin partikolari. F'dan l-artiklu nixtieq inwassal lill- qarrejja ta' dan il-fuljett, deskrizzjoni ta' pellegrinaġġ li sar minn Ħal Tarxien għall-Imdina fl-1895. Din id-deskrizzjoni ltqajt magħha fil-gazzetta 'Il-Ħabbar' tad- 19 ta' Lulju 1895, li fiha kien hemm ittra li ġġib id-data tat-8 ta' Lulju, u ffirmata minn 'D.C.D'. Il-kittieb jibda l-ittra tiegħu, billi jgħid li f'folji u gazzetti oħra qara dwar il-pellegrinaġġi li kienu qed isiru għall-Imdina. Dan ħajru jikteb u jiddeskrivi l-pellegrinaġġ li ghamilna aħna ta' Ħal Tarxien nhar il-Ħamis li għadda,u talab lill-editur jagħmillu pjaċir billi jġiblu din l-ittra fl-imfaħħar u imparzjali ġurnal tiegħu. Hawn 'D.CD' jibda jiddeskrivi l-pellegrinaġġ u jgħid li l- Ħamis 4 tax-xahar, wara nofsinhar, dawra ta' 300 ruh mill- poplu ta' Hal Tarxien u Raħal Ġdid, inġabru wara s-sejħa tal-maħbub u habrieki kappillan tagħna, Dun FF. Attard D.D, biex jagħmlu pellegrinaġġ għall-Imdina u r-Rabat. Fil-5:30 sewwa kulħadd inġabar il-parroċċa, fejn il-Kappillan Attard intona l-'Veni Creator' quddiem Ġesti Sagramentat. Kif tkanta dan l-innu l-Kappillan ghamel fervorin— diskors qasir biex iħeġġeġ lin-nies. F'dan id-diskors intwera fuq fuq l-iskop al-pellegrinaġġ u ntalbet devozzjoni mill-aktar kbira, l-iżjed għaliex konna sejrin f'pajjiż ieħor. Hekk kif harġu mill-knisja, biex kollox jimxi bil-proprietà l-Kappillan ħareġ lista tal- pellegrini -u beda jsejħilhom erbgħa erbgħa biex jirkbu l- arozzini li kien ħaseb għalihom hu stess. L-ewwel ma sejjah kienet lil Miss Marietta Busuttil, l- assistenti u 16-il scu/ara minn tagħha libsin il-mantijiet ta' l- Ewwel Tqarbina. Wara dawn, sejjah lid-deputazioni tal-Casin il-ġdid ta' l-Orkestra (f' Annunziata), id-deputazioni tal-Każin il-Banda San Giuseppe, imbagħad Le fielie di Marja, u wara dawn il-poplu, l-ewwel in-nisa u imbagħad l-irġiel. B'kollox għabbew 70 karozzin. Qabel telqu, l-Kappillan wissa lil tal- Il-Festa tal-Madonna tad-QWuttrina 2000 Dun Franġisk Feliċ Attard, Kappillan ta' Ħal Tarxien mill-1876 sal-1921. karozzini kollha biex ħadd minnhom ma jaqla' 'l barra biex jaqbeż 'il ta' quddiemu. Il-kittieb jikkummenta li dawn is- sewwieqa kollha semghu minn dak li qalilhom il-Kappillani Hekk kif waslu s-Saqqajja, Itaqgħu ma' nies oħra minn Ħal Tarxien li kienu telgħu, bil-vapur jew bil-karettuni. Il- Kappillan qassam in-nies tnejn tnejn wara tliet bandalori. Waħda ta' Le figlie di Maria, l-oħra tal-Każin San Giuseppe u l-oħra tal-Każin ta l-Orkestra L'Annunziata, u telqu bil-mixi għall- Kattidral filwaqt li bdew jgħidu r- Rużarju. Kif daħlu l-Kattidral, il-Kappillan ippreżenta kuruna ta' fjuri mill-isbaħ lil San Pawl, u kanta l-innu ta' dan il-qaddis mal-qassisin l-oħra u l-abbatini. 'D.C.D. iżid li dan il-kant instema' sabih ferm f'nofs dik il-ħemdal Mill-Kattidral marru l-knisja ta' San Pawl u minn hemm ghall-Grotta. Waqt li kienu mixjin fit-triq u waqt li kienu fil-knejjes il-pellegrini kantaw xi innijiet u qalu r- Rużarju. Il-pellegrinaġġ intemm fil- Grotta ta' San Pawl fejn il-Kappillan reġa' għamel fervorin. Fih hu fakkar lill- pellegrini li ma kinux jafu, li f'dak il-post qagħad San Pawl tul it-tliet xhur li dam Malta. Fl-istess diskors, Dun Franġisk, talab għal Bovio li kien kiteb xi ħaġa kontra San Pawl. It-Kappillan talab ukoll biex dan il-qaddis iħarisna mill-mażunerija kif ħelisna minn taħt il-ħakma tas- Saraċini, kif ukoll biex iżomm dejjem ħajja x-xrara li kebbsilna ġo qalbna bil-priedki tiegħu dwar il-fidi fi Kristu, u li żammejna għal dsatax-il mitt sena sħaħ. Hekk kif ħarġu mill-grotta, il-pellegrini telqu lejn is-Saqqajja, minn fejn reġgħu rikbu lejn pajjiżhom. Huma waslu Ħal Tarxien fl-10 nieqes kwart, u fit-triq ma nqala' l-ebda għawġ. Il-kittieb jagħlaq l-ittra tiegħu billi jfaħħar lill-Kappillan għall-proprietà, li biha kien mexxa l-parruċċani tiegħu f'dan il-pellegrinaġġ. Fl-aħħarnett 'D.C.D. jirringrazzja wkoll lill- editur, filwaqt li jitolbu jippubblika dak kollu li kitiblu. Minn din id-deskrizzjoni nistgħu nifhmu xi ftit ahjar l-ambjent reliġjuż u soċjali li fih kienu jgħixu missirijietna, kemm f'Ħal Tarxien kif ukoll fil-bqija ta' Malta, aktar minn mitt sena ilu.